袁鳳修

袁鳳修，字五樓，湖北黃陂縣人，湖北監生捐納知縣。
 生平 
 道光二十二年(1842年)五月選四川順慶府鄰水縣知縣《光緒卅三年鄰水縣續修誌》『潾山。鄰水縣。中缺。繁難。……。知縣加一級。袁鳯修。五樓。黄坡人。監生。二十二年五月選』。[京都本書坊刊本]《大清縉紳全書》道光二十三年春「又將五月分月選官員籤掣刑部山西司郎中戈榮慶、順天府糧馬通判康果齡、廣西慶遠府同知劉大烈、安徽潁州府同知陸以潤、廣西鬱林州直隸州知州葉錫藩、四川嘉定府通判董承恩、四川遂寧縣知縣徐鈞、四川鄰水縣知縣袁鳳修、湖北鄖縣知縣梁治旭、湖北興山縣知縣劉耀藜、湖南安仁縣知縣劉淩漢、河南羅山縣知縣徐有孚、山東海豐縣知縣李澄、貴州安化縣知縣劉璽、貴定縣知縣劉嘉嗣、天柱縣知縣許樸、都匀縣知縣郄松齡帶領引見。奉諭旨：戈榮慶等俱依擬用。」，《清宣宗起居注》卷六十七道光二十二年六月
 道光二十五年三月，捐輸經費加二級「又奉諭旨：前據寶興奏，官紳捐輸經費懇請奨勵，當交該部議奏。兹據該部查照章程，開單呈覽，該官紳等踴躍輸將，自應分别加恩，以昭激勸。四川布政使王兆琛、按察使潘鐸、鹽茶道吳珩，均著賞戴花翎。邛州直隸州知州朱紹恩，著以知府雙月選用，仍在任候選，先換頂帶。候選筆帖式廷駿，著以知州不論雙單月選用。漢州知州劉遐亮，著賞加運同銜。雅安縣知縣粟穗，著以同知不論雙單月選用，仍在任候選，先換頂帶。南充縣知縣汪耀文、犍為縣知縣朱東瀚，均著賞加同知銜。四川試用按察司經厯黄紹贄，著以知縣分發省分補用，仍加二級紀録一次。大竹縣知縣楊得質、隣水縣知縣袁鳳修、四川試用知縣沈芝林，均著給予加二級。揀選知縣徐震翺，著以知州雙月選用。四川試用府經厯尚偉、試用縣丞鄧清濤、萬年清，均著遇缺即補。四川試用府經厯寶恒、試用縣丞施楷，均著儘先補用。四川試用府經厯陳文錦，著歸本班分缺間用。四川試用府經厯吳堉，著歸捐班前先用。候選縣丞尹光弼，著分發陜西補用。候選縣丞錢家桂，著分發四川仍歸頭卯補用。候選縣丞晁垣，著分發四川仍歸籌備例補用。候選州吏目粟紹榮，著以縣丞留川遇缺即補。候選未入流李汝湘，著以府經厯留川遇缺即補。監生阮世㬢，著以縣丞留川儘先補用。監生吳曾保，著以府經厯留川分缺間用。監生朱壬瀚，著以布政司照磨留川歸捐班前先用。增生張培，著以復設訓導遇缺即選。試用訓導董三策、吳廷珖，均著過缺即選。仍加一級紀録二次。試用訓導廖貞松，著遇缺即選。試用訓導何鳳瑞，著插班間選。試用訓導盛大鏞，著儘先選用。候選訓導陳大鏞，著歸本班儘先選用。廩生李維楨，著以訓導遇缺即選。附生王植亲，著以訓導歸捐班前先用。仍紀録三次。候選州吏目葉錫寬，著分發四川補用。監生徐震翔，著以州吏目儘先選用。監生杜作霖，著以州吏目不論雙單月選用。四川試用未入流王應清，著遇缺即補。四川試用未入流錢淮，著儘先補用，仍紀録一次。四川試用州吏目徐聯、試用從九品王恒清，試用未入流鍾丙煜、駱永清、唐庚、吳獻琛、萬巖、蘇有林、吳貢球、趙濂、葉升庭，均著歸捐班前先用。候選從九品柴樹榕，著分發四川，歸捐班前先用。議敘從九品趙仁，著分發四川，歸議敘班補用。候選從九品張立綱，著分發四川，歸豫工二卯補用。候選未入流袁昕，著分發廣西，歸豫工二卯補用。候選從九品李根實，著分發江蘇，歸籌備本例補用。候選未入流趙清源，著分發浙江，歸豫工頭卯補用。候選未入流李安圻，著分發貴州，歸豫工頭卯補用。候選未入流王濰，著分發雲南，歸豫工頭卯補用。監生胡芸、李幼鳴、李幼鶴、李檀，均著以未入流不論雙單月選用。監生王炳猷、鳴詩，均著以筆帖式歸本班儘先選用。候選從九品朱文香，著歸捐班前先用。附貢生張由基，著給予同知職銜。汶川縣典史趙景泰、著加二級紀録一次。監生張廣沖、著給予州同銜。俊秀莊望曾等八名。均著給予從九品職銜。揀選武舉唐廷揚、著以都司分發四川補用。候選從九品杜浩、著以縣丞分發雲南補用。八品職銜駱慶齡、著賞加布政司經厯職銜。其請以道員歸捐班前先用之候選道慶玉、以知縣歸候補班儘先補用之應升鹽大使王銘、均著交該督另覈請獎。該部知道。單併發。」，《清宣宗起居注》卷七十七道光二十五年三月
 咸豐二年九月開缺留省學習「奏，四川總督臣徐澤醇跪奏為實缺知縣尚欠歷練留省學習恭摺奏祈聖鑒事，竊照知縣為親民之官，必須精明諳練，措施裕如，方於政治有裨，若人地不甚相宜，尚須閱歷，即應撤回令其學習，免致貽誤，茲查有順慶府屬鄰水縣知縣袁鳳修年五十六歲，由湖北監生捐納知縣，選授今職，於道光二十二年十一月初九日到任……咸豐二年九月初一日，著照所奏行吏部知道」，故宮121288，《宮中檔咸豐朝奏摺》第05輯，頁676
 咸豐四年四月，補四川定遠縣知縣『袁鳳修。湖北黃陂縣監生。咸豐四年任』。《光緒續修定遠縣志》卷三『石照。定遠縣。簡缺。衝。……。知縣加一級袁鳳修。湖北黄陂人。監生。四年四月補』。[北京榮錄堂刊本]《大清縉紳全書》咸豐六年春，卒於官『袁鳳修，號五樓，敏而多才，屢試不售，援例授四川鄰水知縣，比到鄰，革除鹽務税契諸弊政，士民歡悦，商吏忿怨，時有沮之者，答曰：國家設官以衛民也，有利於民者，必極力行之，害於民者，極力去之，以一聯署其堂云：「跟前百姓卽兒孫莫壞兒孫榜様，堂上一官稱父母須畱父母恩情」，嚴緝嘓匪，盜悉潛踪，時行月課，士皆鼓舞，捐俸周濟寒儒，不畱餘力，旋補定遠縣，加同知銜，卒於官。』。[同治十年刻本]《黄陂縣志》「又議覆四川總督裕瑞題定遠縣知縣員缺，請以另補知縣袁鳳修補授一疏，奉諭旨：袁鳯修依議用，餘依議。」，《清文宗起居注》卷十九咸豐四年四月。
註釋

Category:清朝鄰水縣知縣
Category:清朝四川定遠縣知縣
Category:黃陂人